open-index/open-wikipedia-markdown huggingface dataset:
พร่องแป้ง

**พร่องแป้ง** () ซึ่งเป็นแนวทางในการเลือกรับประทานอาหารที่ลดสัดส่วนของอาหารพวกแป้งและน้ำตาล หรือ คาร์โบไฮเดรต ให้น้อยที่สุด และหันมารับประทานพวกโปรตีนและไขมันให้มากขึ้น โดยมีวัตถุประสงค์เพื่อการลดหรือควบคุมน้ำหนัก แนวทางนี้จะตรงกันข้ามกับแนวทาง "พร่องไขมัน" (low fat) ซึ่งให้ลดการรับประทานอาหารที่มีไขมันสูง ซึ่งเป็นแนวทางที่นักโภชนาการส่วนใหญ่ส่งเสริมให้ทุกคนปฏิบัติ

## ประวัติ
มีการบันทึกในประวัติศาสตร์ตะวันตกว่า มีผู้กล่าวถึงแนวทางพร่องแป้งนี้มาตั้งแต่คริสต์ศตวรรษที่ 18 โดยนายวิลเลี่ยม แบนทิ้ง ชาวอังกฤษได้ตีพิมพ์หนังสือชื่อ *Letter on Corpulence Addressed to the Public* (จดหมายว่าด้วยเรื่องความอ้วนเสนอต่อสาธารณชน) เล่าถึงความสำเร็จในลดความอ้วนของเขาโดยวิธีลดการบริโภคคาร์โบไฮเดรต 

ในปี ค.ศ. 1972 นายแพทย์แอตคินส์ ชาวอเมริกันตีพิมพ์หนังสือชื่อ *Diet Revolution* (ปฏิวัติการกิน) ซึ่งพูดถึงหลักการและแนวทางในการลดและความคุมน้ำหนักด้วยการลดการบริโภคแป้งและน้ำตาลอย่างละเอียด หนังสือเล่มนี้ได้รับความสนใจอย่างกว้างขวางในสหรัฐอเมริกา แต่ก็ได้สร้างเสียงวิพากย์วิจารณ์อย่างรุนแรงจากนักโภชนาการและวงการแพทย์ด้วยเช่นกัน แม้จะมีเสียงวิพากย์วิจารณ์แต่นายแพทย์แอทคินส์ก็ยังคงยืนยันความถูกต้องของแนวทางนี้และออกหนังสือเล่มใหม่ชื่อ *New Diet Revolution* ในปี ค.ศ. 2001 ซึ่งกลายเป็นหนังสือที่ขายดีมากจนปัจจุบัน และดูเหมือนว่าแนวทางพร่องแป้งกำลังได้รับความนิยมมากขึ้นเรื่อยๆในสังคมตะวันตก

## เหตุผลสนับสนุนแนวทางพร่องแป้ง
ผู้สนับสนุนแนวทางพร่องแป้งบางคนให้เหตุผลว่า บรรพบุรุษของมนุษย์ในยุคหินกินอาหารพวกเนื้อสัตว์และไขมันเป็นหลัก ร่างกายของมนุษย์ไม่ได้มีวิวัฒนาการที่เหมาะสมกับการรับประทานแป้งและน้ำตาลเป็นอาหารหลักในลักษณะที่ผู้คนในปัจจุบันปฏิบัติ โดยแป้งและน้ำตาลจะถูกเปลี่ยนไปเป็นไขมันสะสมไว้ แต่ไม่มีขบวนการที่จะทำให้ร่างกายรู้สึกว่าสะสมไขมันเพียงพอแล้ว ทำให้ไขมันถูกสะสมไปเรื่อยๆ และนำไปสู่ภาวะอ้วนในที่สุด

นอกจากนั้น ยังมีผลการศึกษามากขึ้นที่แสดงให้เห็นว่า การจำกัดอาหารพวกแป้งและน้ำตาลและหันมารับประทานเนื้อสัตว์และไขมันมากขึ้น ช่วยให้ลดน้ำหนักได้จริง

## เหตุผลคัดค้าน
ผู้คัดค้านแนวทางพร่องแป้งอ้างว่า การรับประทานอาหารที่เน้นเนื้อสัตว์และไขมัน อาจทำให้ระบบเผาผลาญของร่างกายเปลี่ยนไปสู่ภาวะ ketosis ซึ่งมีผลข้างเคียงคือ การปวดหัว อาการคลื่นเหียนวิงเวียน อ่อนเพลีย ภาวะขาดน้ำ และกลิ่นปาก นอกจากนั้น หากไม่มีการบริโภคพวกผักและผลไม้ด้วย ก็อาจเกิดการท้องผูก

นอกจากนั้น การบริโภคไขมันอิ่มตัวมากอาจเพิ่มความเสี่ยงของโรคหัวใจ 

## สูตรต่าง ๆ ของแนวทางพร่องแป้ง
แนวทางพร่องแป้งมีอยู่หลายสูตร เช่น  South Beach Diet, Atkins Diet, Zone Diet. สูตรเหล่านี้ให้ลดการบริโภคแป้งและน้ำตาลหันมาบริโภคโปรทีนและไขมันเช่นเดียวกัน ความแตกต่างอยู่ที่ปริมาณการบริโภคผักและผลไม้ โดยหลักอาจกล่าวได้ว่า น้ำตาลเป็นตัวเดียวที่ทุกสูตรห้ามไม่ให้รับประทาน ถัดมาก็เป็นผลไม้ ส่วนผักบางสูตรไม่ห้าม และบางสูตรห้ามเฉพาะในช่วงแรก

## แหล่งข้อมูลอื่น
* นวัตกรรมการลดน้ำหนักล่าสุด
* การลดความอ้วนอย่างปลอดภัย 
* เว็บความรู้ลดความอ้วน
* โลว์คาร์บไทยแลนด์
* Nutrition Journal
* เว็บบอร์ดลดความอ้วน 
* เว็บรวมวิธีลดความอ้วน 
* Nutrition Journal
* แผนอาหาร Paleo 
หมวดหมู่:การลดน้ำหนัก
หมวดหมู่:การกำหนดอาหาร
เซอร์ไวเวอร์ ปาเลา

**เซอร์ไวเวอร์ ปาเลา** () เป็นฤดูกาลที่ 10 ของรายการเรียลลิตี้โชว์เซอร์ไวเวอร์ ถ่ายทำบน เกาะคอรอร์ ประเทศปาเลา บริเวณทะเลฟิลิปปินส์ เกาะนี้มีความเกี่ยวข้องกับเหตุการณ์หนึ่งที่สำคัญมากในประวัติศาสตร์โลก คือ สงครามโลกครั้งที่ 2 ซากเครื่องบินรบ รถถัง เรือรบต่างๆ ยังคงมีให้เห็นอยู่บนเกาะนี้ หัวข้อหลักของฤดูกาลนี้ มุ่งเน้นไปที่ทุกสิ่งทุกอย่างที่เกี่ยวข้องกับสงครามโลกครั้งที่ 2 ไม่ว่าจะเป็นสภาเผ่าที่จัดขึ้นกลางป่าที่แวดล้อมไปด้วยซากรถถัง คบเพลิงของผู้เข้าแข่งขันทำมาจากกระป๋องเหล็กขึ้นสนิม ถังรวมผลโหวตที่คล้ายกล่องเก็บอุปกรณ์ในกองทัพ ไปจนถึง การแข่งขันต่างๆในฤดูกาลนี้จะมีความเกี่ยวข้องกับสงครามโลกครั้งที่ 2 ทั้งสิ้น ผู้เข้าแข่งขันมีจำนวนทั้งสิ้น 20 คนถือว่ามากที่สุดในประวัติศาสตร์เซอร์ไวเวอร์ แต่มีเพียง 18 คนเท่านั้นที่จะมีเผ่าอีก 2 คนจะถูกส่งกลับบ้านทันทีในฐานะที่ไม่ได้รับเลือกจากเผ่าใดๆ เลยและในฤดูกาลนี้มีเผ่าน้อยที่สุดในบรรดาทุกฤดูกาลของเซอร์ไวเวอร์ เพราะว่าในการแข่งขันอีกเผ่าสามารถชนะการแข่งขันสิทธิ์คุ้มกันได้ทุกครั้งและทำให้อีกเผ่าต้องโหวตสมาชิกออกจนหมด จึงทำให้ฤดูกาลนี้ไม่มีการรวมเผ่าภายใต้ชื่อใหม่ แต่มีการยืนยันจากทีมงานมาว่าผ้าบัฟฟ์ของเผ่ารวมนั้น คือ สีเขียวแบบทหาร แต่ก็ไม่ได้มีการนำออกใช้

การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 18 กุมภาพันธ์ พ.ศ. 2548 เวลา 14:00 น. ตามเวลาประเทศไทย

## รายละเอียดของฤดูกาล
* **เผ่า** :
: คอรอร์ สีประจำเผ่า สีน้ำตาล สัญลักษณ์คือ ปลากระเบน
: อูลอง สีประจำเผ่า สีน้ำเงิน สัญลักษณ์คือ ปลาฉลาม
: เผ่ารวม สีประจำเผ่า สีเขียวทหารบก (ไม่ได้ถูกใช้ เนื่องจากไม่มีการรวมเผ่า)
* **ตุ๊กตาสิทธิคุ้มกัน** : ไม้แกะสลักรูปลิง
* **สร้อยสิทธิคุ้มกัน** : สร้อยทำจากขากรรไกรปลาฉลาม
* **คบเพลิง** : กระป๋องเหล็กขึ้นสนิมต่อด้าม พร้อมป้ายชื่อโลหะสำหรับทหารของผู้เข้าแข่งขัน
* **อุปกรณ์ดับไฟ** : โลหะรูปครึ่งวงกลมขึ้นสนิม
* **สถาเผ่า** : จัดกลางป่าทึบ แวดล้อมด้วยซากรถถังและเครื่องบินมากมาย

## ผู้เข้าแข่งขัน



 สเตฟีนี่ ลากรอสซา เป็นผู้เล่นคนเดียวในฤดูกาลนี้ที่ได้อยู่ทั้ง 2 เผ่าเพราะเป็นสมาชิกคนเดียวของ *เผ่าอูลอง* ที่เหลือรอดและแค่ทำการย้ายเผ่ามาอยู่กับ *เผ่าคอรอร์* โดยฤดูกาลนี้เป็นฤดูกาลเดียวที่ไม่มีการรวมเผ่า


## การแข่งขัน



 ส่วนหนึ่งของรางวัลนอกจากจะได้กินอาหารแล้ว *เผ่าคอรอร์* ได้รับสิทธิ์ให้โหวตเพื่อมอบสิทธิ์คุ้มกันให้กับสมาชิกคนใดคนหนึ่งของ *เผ่าอูลอง* ด้วยโดยผลโหวตออกมาเป็น **เอบเบรเฮม** ที่ได้สิทธิ์คุ้มกันไป


## การโหวต



 ผลโหวตในรอบแรกเสมอกันที่ 2-2 ระหว่างแองจี้กับบ๊อบบี้ โจน  ทำให้มีการโหวตใหม่โดยที่แองจี้กับบ๊อบบี้ โจน จะไม่ได้ทำการโหวตและคนที่เหลือจะต้องโหวตแต่แองจี้หรือบ๊อบบี้ โจนเท่านั้น ท้ายที่สุดมีการเปลี่ยนโหวตทำให้แองจี้ต้องเป็นผู้จากไป
 ผลโหวตในรอบแรกเสมอกันที่ 2-2 ระหว่างเอบเบรเฮมกับเจมส์ ทำให้มีการโหวตใหม่โดยที่เอบเบรเฮมกับเจมส์จะไม่ได้ทำการโหวตและคนที่เหลือจะต้องโหวตแต่เอบเบรเฮมหรือเจมส์เท่านั้น ท้ายที่สุดมีการเปลี่ยนโหวตทำให้เจมส์ต้องเป็นผู้จากไป
 เนื่องจาก เผ่าอูลอง เหลือสมาชิกเพียงแค่สองคนซึ่งจะทำการโหวตไม่ได้ ดังนั้นจึงใช้วิธีแข่งขันจุดไฟแทนและผู้ที่แพ้จะต้องเป็นผู้จากไป
 ผลโหวตในรอบแรกเสมอกันที่ 2-2 ระหว่างเอียนกับเจนน์ จึงใช้วิธีแข่งขันจุดไฟแทนและผู้ที่แพ้จะต้องเป็นผู้จากไป


## ดูเพิ่ม

เซอร์ไวเวอร์
เซอร์ไวเวอร์
รายชื่อนักดนตรีสากล

**รายนามนักดนตรีสากล**

## นักดนตรีสากล
# กุสตาฟ มาห์เลอร์ (Gustav Mahler)
# คาร์ล เซอร์นี (Carl Czerny)
# คาร์ล ออร์ฟ (Carl Orff)
# โกล้ด เดอบูซี (Claude Debussy)
# ชอร์ช บีเซ (Georges Bizet)
# จอร์จ เฟรดริก แฮนเดล (Georg Friedrich Händel)
# จิอาโคโม ปุชชินี (Giacomo Puccini)
# จูเซปเป เวอร์ดี (Giuseppe Verdi)
# ชาคส์ ออฟเฟนบาค (Jacques Offenbach)
# ชาร์ล กูโน (Charles Gounod)
# ดิมิทริ โชสตาโควิช (Dimitri Shostakovich)
# เบลา บาร์ต็อก (Béla Bartók)
# ปีเตอร์ ไชคอฟสกี (Peter Tchaikovsky)
# ฟรานซ์ ปีเตอร์ ชูเบิร์ต (Franz Peter Schubert)
# ฟรานซ์ ลิซท์ (Franz Liszt)
# ฟรานซิส ปูเลงค์ (Francis Poulenc)
# เฟรเดริก ฟรองซัว โชแปง (Frédéric François Chopin)
# โยเซฟ เฮย์เดน (Joseph Haydn)
# โยฮันเนส บราห์ม (Johannes Brahms)
# โยฮันน์ เซบาสเทียน บาค (Johann Sebastian Bach)
# เบิร์กมุลเลอร์ (Johann Friedrich Franz Burgmüller)
# โยฮันน์ สเตราส์ บิดา (Johann Strauss sr.)
# โยฮันน์ สเตราส์ บุตร (Johann Strauss jr.)
# ริชาร์ด วากเนอร์ (Richard Wagner)
# โรเบิร์ต อะเล็กซานเดอร์ ชูมันน์ Schumann
# ลุดวิจ ฟาน เบโทเฟิน (Ludwig van Beethoven)
# โวล์ฟกัง อะมาเดอุส โมซาร์ท (Wolfgang Amadeus Mozart)
# สก็อต จอปลิน (Scott Joplin) 
# อานโตนิโอ ซาลิเอรี (Antonio Salieri) 
# อานโตนิโอ วิวัลดิ (Vivaldi)
# อิกอร์ สตราวินสกี (Igor Stravinsky)
# แอ็กตอร์ แบร์ลียอซ (Hector Berlioz)
# เอริก ซาที (Erik Satie)
# อันโตญีน ดโวฌาก  (Antonín Dvořák)
# โยฮันน์ พาเคลเบล (Johann Pachelbel)

## นักดนตรีไทย
# สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี 
# เอื้อ สุนทรสนาน (สุนทราภรณ์)
# แก้ว อัจฉริยะกุล

นักดนตรีสากล
ไบเออร์

**ไบเออร์ เอจี ** (; ออกเสียง *ไบเออร์* แต่ตามต้นฉบับภาษาเยอรมัน และชาวต่างชาตินิยมออกเสียงเป็น  *เบเยอร์*) (, ) เป็นบริษัทที่ทำธุรกิจเกี่ยวกับอุตสาหกรรมเคมีและยา บริษัทก่อตั้งในปี ค.ศ. 1863 สำนักงานใหญ่ตั้งอยู่ที่เมืองเลเวอร์คูเซิน ประเทศเยอรมนี บริษัทเป็นที่รู้จักดีว่าเป็นเจ้าของชื่อทางค้าว่า แอสไพริน

## เกี่ยวกับ ไบเออร์ เอจี
ในปี 2003 บริษัทได้จัดรูปองค์กรใหม่เป็นรูปบริษัทโฮลดิ้ง โดยกลุ่มธุรกิจหลักให้อยู่ในความควบคุมของไบเออร์ เอจี ซึ่งบริษัทเหล่านี้ได้แก่
* Bayer CropScience AG
* Bayer HealthCare AG
* Bayer Material Science AG
* Bayer Chemicals AG
และมีบริษัทด้านบริการ 3 แห่งคือ
* Bayer Technology Services GmbH
* Bayer Business Services GmbH
* Bayer Industry Services GmbH & Co.OHG.

## ประวัติ
* ค.ศ. 1863 **ไบเออร์ เอจี **ก่อตั้งในเยอรมนี โดย ฟรีดริช ไบเออร์ (Friedrich Bayer) และหุ้นส่วนของเขาชื่อ โยฮันน์ ฟรีดริช เวสคอต (Johann Friedrich Weskott)
* ค.ศ. 1899 จดทะเบียนชื่อการค้า แอสไพริน ชื่อผลิตภัณฑ์ยาหลักของบริษัทในขณะนั้น โดยยาตัวนี้มีชื่อเคมีว่ากรดอะซิทิลซาลิไซลิก (acetylsalicylic acid) ซึ่งผลิตมาจากกรดซาลิไซลิก (salicylic acid) หรือ ซาลิซิน (salicin)
* ค.ศ. 1904 ใช้สัญลักษณ์กากบาทไบเออร์ (Bayer cross) เป็นโลโก้ประจำบริษัท
* ค.ศ. 1978 **ไบเออร์ เอจี** ซื้อไมลส์ แลเบอราตอรี (Miles Laboratories) เนื่องจากไมลส์ แลเบอราตอรีเป็นผู้ผลิตแอสไพรินมาตลอดหลังจากสงครามโลกครั้งที่หนึ่ง ซึ่งไบเออร์ถูกรวมกับบริษัทอื่นเป็นชื่ออีเก ฟาร์เบิน (IG Farben) และหลังสงครามโลกครั้งที่สอง ไบเออร์ถูกแยกสลายอีกครั้งโดยทรัพย์สินไปอยูกับสเตอร์ลิงดรักส์ (Sterling Drugs) บริษัทในเครือสเตอร์ลิง วินทรอป (Sterling Winthrop) และสิทธิในการผลิตแอสไพรินไปอยู่กับไมลส์ แลเบอราตอรี
* ค.ศ. 1994 **ไบเออร์ เอจี** ซื้อธุรกิจยา OTC (over the counter) เพื่อให้ได้สิทธิ์ในโลโก้กากบาทไบเออร์คืนมา

ยาที่ไบเออร์ค้นพบและเป็นที่รู้จักกันดีมีดังนี้:
* แอสไพริน (Aspirin) — ยาบรรเทาปวดยอดนิยม
* เฮโรอีน (Heroin-diamorphine) — ยาเสพติดให้โทษ
* เมทาโดน (Methadone) — ยาบรรเทาปวด
* แก๊สมัสตาร์ด (Mustard gas) — อาวุธเคมี
* ทาบุน (Tabun) — ก๊าซประสาท
* ซิโปรโฟลซาซิน (Ciprofloxacin) — ยาปฏิชีวนะ ใช้รักษาโรคแอนแทรกซ์
* ลีวิตรา (Levitra) — รักษาภาวะหย่อนสมรรถภาพทางเพศ

## อ้างอิง
### หมายเหตุ

### อ้างอิง

### ข้อมูล

* 
* 
* 
* 
* 
* 
* 
* 
* 
* 
: 
* 
* 
* 
* 
* 
* 
* 

## อ่านเพิ่ม
* 
* Blaschke, Stefan (1999). *Unternehmen und Gemeinde: Das Bayerwerk im Raum Leverkusen 1891–1914*. Cologne: SH-Verlag. 
* 
* 
* 
* 
* 
* Tenfelde, Klaus (2007). *Stimmt die Chemie? : Mitbestimmung und Sozialpolitik in der Geschichte des Bayer-Konzerns*. Essen: Klartext. 
* 

## แหล่งข้อมูลอื่น

* 
* 

หมวดหมู่:โภชนาการ
หมวดหมู่:บริษัทยา
หมวดหมู่:บริษัทจดทะเบียนในตลาดหลักทรัพย์แฟรงเฟิร์ต
หมวดหมู่:บริษัทของเยอรมนี
หมวดหมู่:บริษัทที่ก่อตั้งในปี พ.ศ. 2406
หมวดหมู่:ตราสินค้าเยอรมัน
หมวดหมู่:การเสนอขายหุ้นครั้งแรกให้แก่สาธารณชนในคริสต์ทศวรรษ 1950
เชริ่ง

**เชริ่ง เอจี** ( - , ) เป็นศูนย์วิจัยและบริษัทยา ก่อตั้งเมื่อปี ค.ศ. 1851 โดย แอนสต์ เชริ่ง (Ernst Schering) ในปี ค.ศ. 2004 บริษัทมีพนักงานมากกว่า 26,000 คน ใน 140 สาขาทั่วโลก สำนักงานใหญ่อยู่ที่เบอร์ลิน-เวดดิง ประเทศเยอรมนี มียอดขายประมาณ 5 พันล้านยูโร (ค.ศ. 2003)

เชริ่ง มีความเชี่ยวชาญทาง:
* นรีเวชศาสตร์และบุรุษเวชศาสตร์
*เครื่องมือวินิจฉัยโรค
* วิทยามะเร็ง
* ยาคุมกำเนิด

ในปี ค.ศ. 2006 บริษัทเชริ่งรวมกิจการเข้ากับบริษัทไบเออร์ กลายเป็น ไบเออร์ เชริ่ง ฟาร์มา อีเก (Bayer Schering Pharma AG) ต่อมาเปลี่ยนชื่อเป็น ไบเออร์ เฮลท์แคร์ ฟาร์มาซูทิคอลส์ (Bayer HealthCare Pharmaceuticals) ในปี ค.ศ. 2011

## แหล่งข้อมูลอื่น
* Schering AG

หมวดหมู่:บริษัทยา
หมวดหมู่:อดีตบริษัทจดทะเบียนในตลาดหลักทรัพย์แฟรงเฟิร์ต
หมวดหมู่:บริษัทของเยอรมนี
หมวดหมู่:บริษัทที่ก่อตั้งในปี พ.ศ. 2394
หมวดหมู่:สิ้นสุดในปี พ.ศ. 2549
หมวดหมู่:ตราสินค้าเยอรมัน
โนวาร์ติส

**โนวาร์ตีส อินเตอร์เนชั่นแนล เอจี ** () เป็นบริษัทข้ามชาติในอุตสาหกรรมยา มีฐานการผลิตอยู่ที่บาเซิล ประเทศสวิตเซอร์แลนด์ ในปี ค.ศ. 2019 โนวาร์ติสเป็นบริษัทยาที่ใหญ่เป็นอันดับ 2 ของโลก รองจากบริษัทไฟเซอร์

## ประวัติ
* ค.ศ. 1996 เป็นปีก่อตั้งบริษัท **โนวาร์ตีส อินเตอร์เนชั่นแนล เอจี**  โดยการควบรวมกิจการกันระหว่างซิบา-ไกกี (CIBA-Geigy) และแซนดอส แลบอราตอรี (Sandoz Laboratories) เป็นการควบรวมกิจการของบริษัทที่ยิ่งใหญ่ของสวิตเซอร์แลนด์ และทั้งสองบริษัทมีประวัติที่ยาวนานย้อนกลับไปถึงปี ค.ศ. 1758
* ค.ศ. 1998 โนวาร์ตีสทำสัญญาร่วมกันวิจัยเกี่ยวกับเทคโนโลยีชีวภาพกับมหาวิทยาลัยแคลิฟอร์เนีย เบิร์กลีย์
* ค.ศ. 2000 โนวาร์ตีสได้ควบรวมฝ่ายสินค้าเกษตรของบริษัทเข้ากับบริษัทด้านเคมีเกษตรของเซเนกา (Zeneca) แล้วเปลี่ยนชื่อใหม่เป็นซินเจนตา (Syngenta)

## โนวาร์ตีสในประเทศไทย
โนวาร์ตีสได้จดทะเบียนจัดตั้งบริษัทขึ้นในประเทศไทยในชื่อ บริษัท โนวาร์ตีส (ประเทศไทย) จำกัด เมื่อวันที่ 27 เมษายน พ.ศ. 2514 สำนักงานปัจจุบันตั้งอยู่ที่อาคารภิรัชทาวเวอร์แอ๊ดเอ็มควอเทียร์ ชั้น 25 ถนนสุขุมวิท แขวงคลองตันเหนือ เขตวัฒนา กรุงเทพมหานคร โดยดำเนินธุรกิจนำเข้าและจำหน่ายเวชภัณฑ์ยา

## อ้างอิง

## แหล่งข้อมูลอื่น
* 
* 

หมวดหมู่:บริษัทยา
หมวดหมู่:บริษัทที่ก่อตั้งในปี พ.ศ. 2539
ดิ โอฬาร โปรเจ็คต์

**ดิ โอฬาร โปรเจ็คต์**  () วงดนตรีที่เล่นเพลงแนวเฮฟวี่เมทัลก่อตั้งปี พ.ศ. 2528 โดย โอ้ - โอฬาร พรหมใจ โดยในตอนแรกมีการใช้ชื่อวงว่า "Thailand Band" แต่ภายหลังจึงเปลี่ยนชื่อเป็น The Olarn Project

และ เมื่อปี พ.ศ. 2539 ในโอกาสที่พระบาทสมเด็จพระปรมินทรมหาภูมิพลอดุลยเดช ทรงครองสิริราชสมบัติครบ 50 ปี โอฬาร ก็ได้แต่งเพลงชื่อ พลังและความตั้งใจ ถวายแด่พระองค์ท่าน เพื่อเป็นการเทิดทูนพระเกียรติ อีกทั้งเพลงนี้ยังได้รับรางวัลสีสัน AWARD ในหมวดเพลงบรรเลงยอดเยี่ยม ในปีนั้นอีกด้วย

## สมาชิก
* โอฬาร พรหมใจ  (โอ้ - กีตาร์,หัวหน้าวง) 
* ชวิน จิตรสมบูรณ์ (จั๊ก - ร้องนำ)
* ปฐมพงศ์ สมบัติพิบูลย์ (ลูกโป่ง - ร้องนำ)
* พิทักษ์ ศรีสังข์ (ทักษ์ - เบส)
* ฉัตรพงษ์ นิยมไทย (แตงโม - keyboard/ร้องนำ)  
* ชนินทร์ แสงคำชู (กุ๋งกิ๋ง - กลอง)
* เถลิงพงษ์ มีมุฑา (เปิ๊ด - เบส)

สมาชิกที่เข้ามาชุดที่สอง
* ณรงค์ ศิริสารสุนทร (รงค์ - เบส) 
* Mikael Johansson (กลอง)

สมาชิกที่เข้ามาชุดที่สาม

ธีระ คำภักดี (บ็อบ - ร้องนำ)
* นุสรณ์ พจน์พิพัฒน์ (ป้อ - Keyboard)
* กฤษฎา จงจิตต์ (หนิง - เบส) 

สมาชิกที่เข้ามาชุดที่สี่
* ฐิติชนม์ พึ่งอาศรัย (บอย - ร้องนำ)
* Ruba Mosan (Keyboard)
* เอกมันต์ โพธิพันธุ์ทอง (มัน - กลอง)

สมาชิกที่เข้ามาชุดที่ห้า
* จักรรินทร์ ดวงมณีรัตนชัย (ป๊อบ - กีตาร์) 
* ดำรงสิทธิ์ ศรีนาค (ปิงปอง - กลอง)
*นพอนันต์  ประยูรสุข (ก้อ - ร้องนำ)

สมาชิกที่เข้ามาชุดที่หก (กุมภาพันธ์ 2568)
* ชวิน จิตรสมบูรณ์ (จั๊ก - ร้องนำ)

## ผลงานเพลง
มีอัลบั้ม 5 ชุด  
* พ.ศ. 2530 - อัลบั้ม "กุมภาพันธ์ 2528 แทนความห่วงใย" 
** รายชื่อนักดนตรี : - โอฬาร พรหมใจ (โอ้ - กีตาร์)  - ปฐมพงศ์ สมบัติพิบูลย์ (ลูกโป่ง - ร้องนำ)  - พิทักษ์ ศรีสังข์ (ทักษ์- เบส)  - ฉัตรพงษ์ นิยมไทย (แตงโม -คีย์บอร์ด)  - ชนินทร์ แสงคำชู (กุ๋งกิ๋ง-กลอง) 
**รายชื่อเพลง :  1. แทนความห่วงใย  2. หนทางของคุณ  3. ฉันอยากจะตายเพราะเธอ (ว่ะ)  4. ไฟปรารถนา  5. กุมภาพันธ์ 2528  6. ไชโย  7. ไม่เคยลืม  8. อย่าหยุดยั้ง  9. ด้วยตัวเราเอง  10. เพลงนี้เพื่อคุณ  11. เธอต้องการไหมใครสักคน  12. เราสองคน  13. สนุกทุกถ้วนหน้า
* พ.ศ. 2532 - อัลบั้ม "หูเหล็ก" 
* พ.ศ. 2536 - อัลบั้มพิเศษ "ไตรภาค" 
* พ.ศ. 2539 - อัลบั้ม "ลิขิตดวงดาว"
* พ.ศ. 2545 - อัลบั้ม "The Olarn Classic"

## คอนเสิร์ต

* พ.ศ. 2548 - คอนเสิร์ต "Trilogy Rock Concert"
* พ.ศ. 2553 คอนเสิร์ต "40 ปี the legend of the guitar"
* พ.ศ. 2557 - คอนเสิร์ต "70 ปี แหลม มอริสัน เปิดกรุตำนานร็อค"
* พ.ศ. 2558 - คอนเสิร์ต "Music For Friend"
* พ.ศ. 2562 - คอนเสิร์ต "The Olarn Project : X Fire"

## รางวัล
* ได้รับรางวัลสีสันอวอร์ด ครั้งที่ 9 ประจำปี พ.ศ. 2539 ( ศิลปินกลุ่มร็อคยอดเยี่ยม ) และ เพลงบรรเลงยอดเยี่ยม "พลังและความตั้งใจ"
* ได้รับรางวัลแฮมเบอร์เกอร์อวอร์ดส์ ครั้งที่ 1 (ปกอัลบั้มยอดเยี่ยม อัลบั้ม The Olarn Classic)

## อ้างอิง

## แหล่งข้อมูลอื่น
* http://theolarnproject.com/

หมวดหมู่:กลุ่มดนตรีเฮฟวีเมทัลสัญชาติไทย
หมวดหมู่:กลุ่มดนตรีไทยในยุค 1980
หมวดหมู่:กลุ่มดนตรีไทยที่ก่อตั้งในปี พ.ศ. 2528
รายชื่อนักปรัชญา

# กอทท์ฟรีด ไลบ์นิซ (Gottfreid W. Leibniz) 
# กาสตง บาร์ลาร์ (:en:Gaston Bachelard)
# ขงจื๊อ (ข่งฟูจื่อ)
# คาร์ล มาร์กซ (Karl Marx)
# เคน วิลเบอร์ (Ken Wilber)
# จอร์จ ดับเบิลยู. เอฟ. เฮเกล (Georg W.F. Hegel)
# จอร์จ ออร์เวลล์ (George Orwell)
# จอห์น ล็อก (John Locke)
# เจ.อาร์.อาร์. โทลคีน (JRR Tolkien)
# ชอง-ชาก รุสโซ (Jean-Jacques Rousseau)
# ลุดวิจ วิทท์เกนชไตน์ (Ludwig Wittgenstein)
# นักบุญออกัสตินแห่งฮิปโป (Saint Augustin)
# ซือหม่าเซียน
# ซุนวู (ซุนจื่อ)
# เซอเรน เคียร์เคอกอร์ (Soeren Kierkegaard)
# เซะอะมิ โมะโตะกิโยะ
# ฌอง ปอล ซาร์ต (Jean-Paul Sartre)
# ดานเต อลิเกียริ (Dante Alighieri)
# เดวิด ฮูม (David Hume)
# ตู้ฝู่
# (:en:Nagarjuna)
# นักบุญโทมัส อควีนาส (Thomas Aquinas)
# (:en:Tom Paine)
# โทมัส ฮอบบส์ (Thomas Hobbes)
# บารุค สปิโนซา (Baruch Spinoza)
# (เบอร์ทรานด์ รัสเซิลล์)
#พระโคตมพุทธเจ้า (Siddhattha Kotama Buddha)
# พีทาโกรัส (Pythagoras)
# เพลโต (Plato)
# ฟรีดริช นีทเชอ (นิทเช่, Friedrich Nietzsche)
# เฟรเดริก เช เลอ เปล (Frédéric G. Le Play)
# มะสึโอะ บะโช (Matsuo Basho)
# มาร์ติน ไฮเดกเกอร์ (Martin Heidegger)
# มาร์ติน ลูเทอร์ (Martin Luther)
# มาร์ติน ลูเทอร์ คิง จูเนียร์ (Martin Luther King, Jr.)
# มุระซะกิ ชิกิบุ
# แมรี โวลสโตนคราฟต์ (Mary Wollstonecraft)
# โยฮัน โวล์ฟกัง ฟอน เกอเท (เกอเธ่, Johann Wolfgang von Goethe)
# ราล์ฟ วอลโด เอเมอร์สัน) (Ralph Waldo Emerson)
# เรอเน เดส์การตส์ (Rene Descartes)
# โรซา ลุกเซมบูร์ก (:en:Rosa Luxemburg)
# วิลเลียม เชกสเปียร์ (William Shakespeare)
# วอลแตร์ (Voltaire)
# เวอร์จิล (Virgil)
# โสกราตีส (Socrates)
# หลอกว้านจง
# หลี่ไป๋
# เล่าจื๊อ (เหล่าจือ)
# อริสโตเติล (Aristotle)
# ออกัสตินแห่งฮิปโป (Augustinus)
# อองรี เลอแฟบวร์ (:en:Henri Lefebvre)
# อองรี แบร์กซง (Henri Bergson)
# อาเทอร์ โชเพนเฮาเออร์ (:en:Arthur Schopenhauer)
# อิมมานูเอิล คานท์ (Immanuel Kant)
# เอ็ดมุนด์ ฮัสเซิร์ล (Edmund Husserl)
# เอ็ดเวิร์ด กิบบอน (Edward Gibbon)
# อดัม สมิธ (Adam Smith)
# (:en:Averroes)
# โอกุส กงต์ (:en:August Compte)
# ฮิปโปกราเตส (Hippocrates)
# โฮเมอร์ (Homer)
# เฮโรโดตุส (Herodotus)

หมวดหมู่:นักปรัชญา
แอบบอตต์

**แอบบอตต์ แลบอราตอรี่ ** (; ) เป็นบริษัทยาและเวชภัณฑ์ของสหรัฐอเมริกา กระจายอยู่ทั่วโลกใน 130 ประเทศ สำนักงานใหญ่ของบริษัทอยู่ที่ แอบบอตต์ ปาร์ก รัฐอิลินอยส์และศูนย์การผลิตตั้งอยู่ที่เมืองชิคาโก

## ประวัติ
แอบบอตต์ แลบอราตอรี่ก่อตั้งในปี ค.ศ. 1888 โดย ดร. วอลเลซ ซี. แอบบอตต์
* ปี  1985 แอบบอตต์ แลบอราตอรี่สามารถพัฒนาชุดตรวจทดสอบ HIV ได้เป็นเจ้าแรก
* ปี  2001 แอบบอตต์ แลบอราตอรี่ได้ซื้อแผนกเภสัชกรรมจาก BASF ชื่อ คนอลล์ (Knoll)
* ปี  2003 แอบบอตต์ แลบอราตอรี่มียอดขายประมาณ 20 พันล้านดอลลาร์สหรัญ
* ปี  2004 แอบบอตต์ แลบอราตอรี่ได้แยกแผนกผลิตภัณฑ์โรงพยาบาลตั้งเป็นบริษัทใหม่ชื่อ ฮอสปิร่า (Hospira) ที่มีพนักงานประมาณ 14,000 คน

## ผลิตภัณฑ์
* *[[ฮูมิร่า]]* (Humira) ยารักษาโรคข้ออักเสบรูมาตอยด์
* *[[นอร์เวียร์]]* (Norvir) ยารักษา HIV 
* *[[ดีปาโกต]]* (Depakote) ยากันชัก
* *[[ซินทรอยด์]]* (Synthroid) ฮอร์โมนไทรอยด์สังเคราะห์ 
* *[[เอ็นชัว]]*  (Ensure) อาหารเสริมสำหรับผู้ใหญ่

แอบบอตต์ แลบอราตอรี่ เป็นเจ้าของสิทธิบัตรยารักษาโรคเอดส์ "คาเลตรา" (Kaletra) ซึ่งถูกทางการไทยประกาศมาตรการบังคับใช้สิทธิ เมื่อเดือนมกราคม พ.ศ. 2550

## อ้างอิง

## แหล่งข้อมูลอื่น
* 
* 

หมวดหมู่:บริษัทยา
หมวดหมู่:บริษัทอเมริกันที่ก่อตั้งในปี พ.ศ. 2431
หมวดหมู่:บริษัทนานาชาติที่มีสำนักงานใหญ่อยู่ที่สหรัฐ
คริสต์ทศวรรษ

**คริสต์ทศวรรษ** เป็นช่วงสิบปีของ คริสต์ศักราช ในการกล่าวถึงประวัติศาสตร์บางครั้งนิยมกล่าวถึงในลักษณะช่วงของทศวรรษซึ่งเป็นการเกี่ยวข้องกับช่วงเวลาหลายปี

## ดูเพิ่ม
* ทศวรรษ
* พุทธทศวรรษ

หมวดหมู่:ทศวรรษ
ภาพจับหน้าจอ

thumb|300px|ภาพหน้าจอของเว็บไซต์วิกิพีเดียแสดงผลในโปรแกรมมอซิลลา ไฟร์ฟอกซ์
**ภาพจับหน้าจอ** เป็นภาพที่เกิดจากการบันทึกภาพที่กำลังแสดงผลในจอคอมพิวเตอร์ โดยผ่านทางคำสั่งของระบบปฏิบัติการหรือคำสั่งของโปรแกรมเฉพาะต่าง ๆ ภาพที่ออกมาจะถูกจัดเก็บไว้ในลักษณะภาพดิจิทัล ซึ่งในบางครั้ง สามารถหมายถึงภาพที่ถ่ายจากกล้องถ่ายภาพ ซึ่งจับภาพหน้าจอไว้ในฟิล์ม ในภาษาอังกฤษใช้คำสามคำในการกล่าวถึงภาพหน้าจอคือ **สกรีนช็อต** (screenshot) **สกรีนดัมป์** (screen dump) สกรีนแกร็บ (screen grab) และ**สกรีนแคปเชอร์** (screen capture) ซึ่งมีความหมายใกล้เคียงกัน

## การจับภาพหน้าจอ
ในการจับภาพหน้าจอ สามารถทำได้หลายวิธี ซึ่งสามารถทำได้โดยผ่านทางระบบปฏิบัติการ หรือผ่านทางโปรแกรมเฉพาะต่างๆ และรวมถึงภาพถ่ายจากกล้องถ่ายภาพตามที่ได้กล่าวมาแล้ว

### ไมโครซอฟท์ วินโดวส์
ในไมโครซอฟท์ วินโดวส์ การจับภาพหน้าจอทำได้โดยกดปุ่มที่คีย์บอร์ด ปุ่ม Print&nbsp;Screen (ในบางครั้งจะเขียน Prnt&nbsp;Scrn) ซึ่งมักจะวางอยู่ในตำแหน่งแถวบนของคีย์บอร์ด โดยเมื่อทำการจับภาพหน้าจอ ภาพจะถูกจัดเก็บไว้ในหน่วยความจำชั่วคราวที่เรียกว่าคลิปบอร์ด ซึ่งโปรแกรมที่สามารถใช้งานภาพกราฟิกส์ในวินโดวส์สามารถเรียกภาพนั้นมาใช้ได้ทันที โดยการเลือกคำสั่ง paste ภายในโปรแกรมนั้น ตัวอย่างโปรแกรมที่สามารถใช้ได้ เช่น ไมโครซอฟท์ เวิร์ด ไมโครซอฟท์ พาวเวอร์พอย

### แมคโอเอสเท็น

## อ้างอิง
หมวดหมู่:คำศัพท์คอมพิวเตอร์
หมวดหมู่:ส่วนต่อประสานกราฟิกกับผู้ใช้ ื
จอห์นสัน แอนด์ จอห์นสัน

**จอห์นสัน แอนด์ จอห์นสัน** () เป็นบริษัทข้ามชาติในอุตสาหกรรมยา เครื่องมือแพทย์ และสินค้าอุปโภคบริโภค  ก่อตั้งขึ้นในปี  ค.ศ. 1886  หุ้นสามัญของบริษัทเปิดซื้อขายในตลาดหลักทรัพย์ดาวโจนส์ (Dow Jones Industrial Average) และเป็นบริษัทหนึ่งใน 500 ของบริษัทระดับโลกจัดอันดับโดย ฟอร์จูน 500 (Fortune 500) สำนักงานใหญ่ตั้งอยู่ที่เมืองนิวบรันสวิค รัฐนิวเจอร์ซีย์ มีบริษัทสาขา (subsidiary) ประมาณ 200 บริษัทซึ่งเปิดดำเนินการอยู่ในมากกว่า 90 ประเทศทั่วโลก  และมีสินค้าของบริษัทวางจำหน่ายอยู่มากกว่า 175 ประเทศทั่วโลก

## ประวัติ
ปี ค.ศ. 1885 โรเบิร์ต วูด จอห์นสัน (Robert Wood Johnson) มีแรงบันดาลใจเกี่ยวกับการทำให้ปราศจากเชื้อ (antisepsis) จึงได้ชวนพี่น้องอีกสองคนคือ เจมส์ วูด จอห์นสัน (James Wood Johnson) และ เอ็ดวาร์ด มี้ด จอห์นสัน (Edward Mead Johnson) ทำชุดผ่าตัดพร้อมใช้ (surgical dressing) และบริษัทของพวกเขาก็ได้ผลิตสินค้าตัวแรกออกมาในปี ค.ศ. 1886 และจดทะเบียนบริษัทในปี ค.ศ. 1887 โรเบิร์ต วูด จอห์นสันเป็นประธานคนแรกของบริษัท เขาทำงานทุ่มเทเพื่อปรับปรุงการปฏิบัติงานให้ถูกสุขอนามัย

## ผลิตภัณฑ์
นี่คือรายชื่อสินค้าบางส่วนที่ผลิตโดย **จอห์นสัน แอนด์ จอห์นสัน** 
* แบนด์-เอด (Band-Aid) ชุดทำแผล
* ไทลินอล (Tylenol) เป็นยาพาราเซตามอล
* Johnson's Baby ผลิตภัณฑ์จอห์นสันที่ใช้กับ  เด็กเล็ก และความงาม
* นูโทรจีนา (Neutrogena) ผลิตภัณฑ์บำรุงผิวและความงาม 
* เค-วาย เจลลี (K-Y jelly) เจลหล่อลื่น
* RoC Dermatologic เครื่องสำอาง
* ชาวเวอร์ ทู ชาวเวอร์ แป้ง
* คลีน & เคลียร์ (Clean & Clear) สกินแคร์
* แคร์ฟรี (Carefree) แผ่นอนามัย
* แอคิววิว (Acuvue) เลนส์สัมผัส
* โมเดส (Modess) ผ้าอนามัย
* โอ.บี. (O.B.) ผ้าอนามัยแบบสอด
* ลิสเตอรีน (Listerine) น้ำยาบ้วนปาก

## อ้างอิง

## แหล่งข้อมูลอื่น
* 
* 

หมวดหมู่:บริษัทข้ามชาติ
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2428
หมวดหมู่:บริษัทนานาชาติที่มีสำนักงานใหญ่อยู่ที่สหรัฐ
กำแพงเสียง

[thumb|เครื่องบินนาวีของสหรัฐ F/A-18 ที่ความเร็วสูงในระดับ[ทรานโซนิค เมฆเกิดจากPrandtl-Glauert Singularity ]]

**กำแพงเสียง** () เป็นภาพการสมมติ แต่มีปรากฏการณ์ชนิดหนึ่งเกิดขึ้นคล้ายๆ กับเป็นกำแพงเสียง ซึ่งเป็นแรงที่ดึงให้เครื่องบิน บินได้ช้าลง เมื่อเครื่องบินบินเร็วใกล้ความเร็วของเสียง ซึ่งเป็นความเร็วประมาณ 332 เมตร/วินาที ในขณะที่เครื่องบินบินอยู่ในอากาศนั้น มันจะดันให้คลื่นเสียงชิดกันมากขึ้น ยิ่งเมื่อเครื่องบินบินใกล้ความเร็วของเสียงมากเพียงไร คลื่นเสียงก็จะถูกกดดันมากขึ้นทุกทีในที่สุดทำให้เกิดเป็นเสียงสนั่นหวั่นไหว เครื่องบินที่บินได้เร็วกว่าเสียงนั้น เรียกว่า ซุปเปอร์โซนิค การสร้างเครื่องบินให้บินเร็วกว่าเสียงนั้น เป็นปัญหาที่มีการวิพากษ์วิจารณ์กันอยู่มาก เพราะทำให้เกิดมลภาวะทางเสียงต่อมนุษย์และสัตว์ เพราะเสียงของคลื่นเสียงที่เกิดขึ้นนั้นดังมากทีเดียว และเป็นอันตรายต่อประสาทหู

หมวดหมู่:เสียง
งานภูมิทัศน์

ในเชิงของการพัฒนาโครงการ "**งานภูมิทัศน์**" หมายถึงพื้นที่ภายนอกอาคารที่มีการปรับแต่งพื้นที่ให้มีประโยชน์ใช้สอยที่มีประสิทธิภาพ มีความร่มรื่นสวยงามและมีเอกลักษณ์ รวมทั้งการมีองค์ประกอบพื้นฐาน เช่น ระบบการให้แสงสว่าง ระบบให้น้ำต้นไม้ ระบบระบายน้ำและระบบป้องกันน้ำท่วม ระบบอำนวยความสะดวก เช่น ม้านั่ง ถังขยะ ป้าย ตลอดจนสิ่งประเทืองใจ เช่น น้ำพุ น้ำตก หรือประติมากรรม

งานภูมิทัศน์มีทั้งขนาดเล็กที่ไม่ซับซ้อนที่เรียกว่าสวนประดับ หรือ สวนหย่อม ไปจนถึงงานซับซ้อนและมีขนาดใหญ่ เช่น สวนสาธารณะขนาดใหญ่ในเมือง งานภูมิทัศน์โรงแรมพักผ่อนหรูขนาดใหญ่ งานผังบริเวณโครงการขนาดใหญ่ งานลานเมืองและสถานที่สำคัญอื่นๆ

ในเชิงการออกแบบและก่อสร้าง “งานภูมิทัศน์” หมายถึงชุดงานที่แยกออกจากงานอาคารและงานภายในเพื่อความสะดวกในการประมูลและก่อสร้างเนื่องจากผู้รับเหมาก่อสร้างภูมิทัศน์มีความชำนาญและมีลักษณะการทำงานที่แตกต่างจากผู้รับเหมางานอาคารและงานภายใน

ปกติงานภูมิทัศน์จะแยกแบบออกเป็นสองชุดแต่สัมพันธ์กัน ได้แก่งาน ภูมิทัศน์ดาดแข็ง (Hardscape) ได้แก่ส่วนของงานที่เป็นองค์ประกอบแข็ง เช่น ผิวพื้น โครงสร้างและงานระบบต่างๆ และ "ภูมิทัศน์ดาดอ่อน" ได้แก่ส่วนของงานที่เป็นงานดิน งานปลูก

## ดูเพิ่ม
* ภูมิสถาปัตยกรรม

หมวดหมู่:การจัดการภูมิทัศน์
ตลาดหลักทรัพย์โตเกียว

**ตลาดหลักทรัพย์โตเกียว** (**Tokyo Stock Exchange** (TSE) () , */โตเกียวโชเก็นโทริฮิกิโจะ/*) เป็นตลาดหลักทรัพย์  ตั้งอยู่ในกรุง  โตเกียว ประเทศญี่ปุ่น เปิดดำเนินการเมื่อ 15 พฤษภาคม ค.ศ. 1878, และเริ่มซื้อขายหลักทรัพย์เมื่อ1 มิถุนายน ของปีเดียวกัน ในช่วงสงครามโลกครั้งที่ 2 ตลาดปิดไประยะหนึ่ง  หลังจัดรูปองค์กรใหม่ตลาดก็เปิดดำเนินอีกครั้งในวันที่ 16 พฤษภาคม ค.ศ. 1949

## ข้อมูลตลาด
* Listed companies 2,302 (http://www.tse.or.jp/english/listing/companies/breakdown.html)
** Domestic 2,271
** Foreign 31
* Market cap (http://www.tse.or.jp/STATISTICS/e01.html )
** 
* Nikkei 225
* Topix

## อ้างอิง

## แหล่งข้อมูลอื่น
* เว็บตลาดหลักทรัพย์โตเกียว 

หมวดหมู่:ตลาดหลักทรัพย์ในทวีปเอเชีย
ตลาดหลักทรัพย์แฟรงก์เฟิร์ต

thumb|ที่ทำการตลาดหลักทรัพย์แฟรงก์เฟิร์ต
**ตลาดหลักทรัพย์แฟรงค์เฟิร์ต** (เยอรมัน: FWB® Frankfurter Wertpapierbörse ; อังกฤษ: Frankfurt Stock Exchange) เป็นตลาดหลักทรัพย์ในเมืองแฟรงค์เฟิร์ต ประเทศเยอรมนี มี Deutsche Börse เป็นเจ้าของและดำเนินการ โดยบริษัทนี้เป็นเจ้าของบริษัทเคลียริ่ง Clearstream ด้วย   

ตลาดหลักทรัพย์แฟรงค์เฟิร์ตเป็นตลาดที่ใหญ่ที่สุดในแปดแห่งของประเทศเยอรมนี และเป็นหนึ่งในตลาดที่ใหญ่ที่สุดในโลกด้วย

## แหล่งข้อมูลอื่น
* 

หมวดหมู่:ตลาดหลักทรัพย์
หมวดหมู่:สิ่งก่อสร้างในแฟรงก์เฟิร์ต
หมวดหมู่:เศรษฐกิจของประเทศเยอรมนี
ภูมิทัศน์

250px|thumb|right|ภูมิทัศน์
โดยทั่วไปคำว่า "**ภูมิทัศน์**" หมายถึง *ภาพรวมของพื้นที่ใดพื้นที่หนึ่ง* ที่มนุษย์ *รับรู้ทางสายตาในระยะห่าง* อาจเป็นพื้นที่ธรรมชาติที่ประกอบด้วยรูปทรงของแผ่นดิน น้ำ ต้นไม้ สัตว์และสรรพสิ่งมนุษย์สร้างในสภาพอากาศหนึ่งและช่วงเวลาหนึ่งที่เรียกว่าภูมิทัศน์ธรรมชาติ หรือภาพรวมของเมืองหรือส่วนของเมือง เรียกว่าภูมิทัศน์เมืองนอกจากนี้ยังมีการใช้คำ “ภูมิทัศน์” กับพื้นที่ที่มีลักษณะเฉพาะเด่นชัด เช่น *ภูมิทัศน์ทะเล* *ภูมิทัศน์ภูเขา* *ภูมิทัศน์ทะเลทราย* หรือ *ภูมิทัศน์พระจันทร์* ซึ่งหมายถึงภาพรวมของพื้นที่บนผิวดวงจันทร์ที่มนุษย์อวกาศไปเยือน

**ภูมิทัศน์** ตรงกับคำภาษาอังกฤษว่า **Landscape** มีผู้บัญญัติคำนี้ใช้แทนการทับศัพท์ภาษาอังกฤษเป็นครั้งแรกเมื่อ พ.ศ. 2520 ในรายงานทางเทคนิคด้านภูมิสถาปัตยกรรม โครงการอุทยานประวัติศาสตร์สุโขทัย 

**คำว่าภูมิทัศน์ยังหมายรวมถึง**

* 	**[[จิตรกรรมภูมิทัศน์]]** (Landscape art) ได้แก่งานจิตรกรรมภาพวิวทิวทัศน์ หรือสื่ออื่นที่แสดงภูมิทัศน์
* 	**[[ภาพถ่ายภูมิทัศน์]]** (Nature photography) ได้แก่งานการถ่ายภาพภาพวิวทิวทัศน์ 
* 	**ภูมิทัศน์สถาปัตยกรรม** หรือภูมิสถาปัตยกรรม (Landscape architecture)  ได้แก่ศิลปะและวิทยาศาสตร์ว่าด้วยการวางแผน การออกแบบ และการจัดการงานภูมิทัศน์สาธารณะ งานภูมิทัศน์และสวนส่วนบุคคลซึ่งสามารถแบ่งเป็นสาขาย่อยได้ดังนี้
** 	**การออกแบบภูมิทัศน์** (Landscape design) ได้แก่การออกแบบที่ว่างทั้งในเมืองและชนบท
** 	**ภูมิทัศน์วิศวกรรม** (Landscape engineering) ได้แก่งานด้านเทคนิคในงานภูมิสถาปัตยกรรม
** 	**การวางแผนภูมิทัศน์** (Landscape planning) ได้แก่การวางแผนพื้นที่ขนาดใหญ่ และ/หรืองานพัฒนาโครงการภูมิทัศน์ระยะยาว
** 	**การจัดการงานภูมิทัศน์** (Landscape management) ได้แก่การดูแลและจัดการภูมิทัศน์มนุษย์สร้างและภูมิทัศน์ธรรมชาติ
** 	**งานภูมิทัศน์สวน** (Landscape gardening) ได้แก่งานออกแบบสวนในคฤหาสก์ขนาดใหญ่ ซึ่งนิยมทำและมีความสำคัญในคริสต์ศตวรรษที่ 18-19 ในยุโรป โดยเฉพาะประเทศอังกฤษ นับเป็นต้นตอของภูมิสถาปัตยกรรม
*       **ภูมิทัศน์ชุมชน** (Urban landscape) ได้แก่การออกแบบหรือปรับปรุงคุณภาพทางทัศนียภาพในสภาพแวดล้อมที่เป็นส่วนของเมือง โดยเฉพาะที่เป็นชุมชนให้มีความร่มรื่น สวยงาม มีเอกลักษณ์และร่มรื่น
* 	**ภูมิทัศน์นิเวศวิทยา** (Landscape ecology) ได้แก่สาขาย่อยในวิชานิเวศวิทยาที่ว่าด้วยการศึกษาสาเหตุ ผลกระทบและกระบวนการของรูปลักษณ์ภูมิทัศน์ของพื้นที่ที่ถูกเปลี่ยนแปลง
* 	**[[ภูมิทัศน์วัฒนธรรม]]** (Cultural landscapes) ได้แก่ “*การรวมเข้าด้วยกันในงานของธรรมชาติและงานของมนุษย์*” เป็นการแสดงให้เห็นภาพของวิวัฒนาการของสังคมมนุษย์และการตั้งถิ่นฐานตามกาลเวลาที่ล่วงเลยมา ซึ่งได้รับอิทธิพลจากข้อจำกัดทางกายภาพและ/หรือโอกาสในสิ่งแวดล้อมธรรมชาติและจากการสืบทอดทางสังคม เศรษฐกิจและพลังอิทธิพลทางวัฒนธรรมทั้งที่เกดภายในและที่ได้รับจากภายนอก

หมวดหมู่:ภูมิสถาปัตยกรรม
แซนดอส

**แซนดอส แลบอราตอรี่ ** () เป็นบริษัทในอุตสาหกรรมยาของสวิตเซอร์แลนด์ เป็นที่รู้จักกันดีว่าเป็นผู้สังเคราะห์ยา LSD ในปี ค.ศ. 1938 ซึ่งเป็นยารักษาโรคทางจิตเวชศาสตร์ โดยมีชื่อทางการค้าว่า *ดีไลซิด* (Delysid) นอกจากนี้แซนดอสยังเป็นเจ้าแรกที่ผลิตแซกคารีน (saccharin) ใช้เป็นสารให้ความหวานแทนน้ำตาล   ในปี ค.ศ. 1996 แซนดอสได้ควบรวมกิจการกับซีบ้า-ไกกี้ (CIBA-Geigy) แล้วตั้งชื่อบริษัทใหม่เป็นโนวาร์ติส (Novartis)

## แหล่งข้อมูลอื่น
* Sandoz official website

หมวดหมู่:บริษัทยา
หมวดหมู่:บริษัทที่ก่อตั้งในปี พ.ศ. 2429
หมวดหมู่:สิ้นสุดในปี พ.ศ. 2539
สวนลุม (แก้ความกำกวม)

**สวนลุม** สามารถหมายถึง
* สวนลุมพินี สวนสาธารณะขนาดใหญ่ ตั้งอยู่กลางกรุงเทพมหานคร บริเวณถนนพระรามที่ 4
* สวนลุมไนท์บาซาร์ ตลาดนัดที่ตั้งบริเวณใกล้ ๆ กับสวนลุมพินี ซึ่งปัจจุบันได้ย้ายไปยังที่ตั้งใหม่บริเวณสี่แยกรัชดา-ลาดพร้าวแล้ว ส่วนที่ตั้งเดิมถูกพัฒนาเป็นโครงการวัน แบงค็อก
โลซาน

**โลซาน** () เป็นเมืองในประเทศสวิตเซอร์แลนด์ ที่ผู้คนในเมืองใช้ภาษาฝรั่งเศสเป็นหลัก ตั้งอยู่บริเวณทะเลสาบเจนีวา โดยติดกับเมืองเอวีย็อง-เล-แบ็งของประเทศฝรั่งเศส โลซานเป็นเมืองหลวงของรัฐโว และตั้งอยู่ห่างจากเมืองเจนีวาไปทางตะวันออกเฉียงเหนือ 60 กิโลเมตร มีประชากร 135,629  คน (เดือนธันวาคม พ.ศ. 2558)

Université de Lausanne และ École Polytechnique Fédérale de Lausanne เป็นสองมหาวิทยาลัยที่มีชื่อเสียงระดับโลก

## อ้างอิง

## แหล่งข้อมูลอื่น

* เว็บไซต์เมืองโลซาน

หมวดหมู่:เมืองในประเทศสวิตเซอร์แลนด์
หมวดหมู่:เทศบาลในรัฐโว
VI

**VI** หรือ **vi** สามารถหมายถึง
* ตัวเลขโรมัน หมายถึง เลข 6
* วีไอ ซอฟต์แวร์แก้ไขข้อความ (text editor)
* การลงทุนแบบเน้นคุณค่า (value investing)ในตลาดหุ้นและตลาดตราสารอื่นๆ
มหาวิทยาลัยโลซาน

**มหาวิทยาลัยโลซาน** () หรือ **UNIL** ตั้งอยู่ที่เมืองโลซาน ประเทศสวิตเซอร์แลนด์ ก่อตั้งในปี ค.ศ. 1537 ในฐานะโรงเรียนเทววิทยา และเปลี่ยนเป็นมหาวิทยาลัยในปี ค.ศ. 1890 ปัจจุบันมีนักศึกษา 13,500 คน และนักวิจัย 2,200 คน เข้าศึกษาและทำงานในมหาวิทยาลัย และนักศึกษาต่างชาติประมาณ 1,500 คน จาก 120 เชื้อชาติ เข้าศึกษาในหลักสูตรต่าง ๆ รวมทั้งมีโครงการแลกเปลี่ยนกับมหาวิทยาลัยที่มีชื่อเสียงระดับโลกต่าง ๆ

## คณะและโรงเรียน
thumb|
มหาวิทยาลัยโลซานน์ประกอบด้วย 7 คณะ คือ
* คณะชีววิทยาและการแพทย์
* คณะเทววิทยาและศาสนศึกษา
* คณะธรณีศาสตร์และสิ่งแวดล้อม
* คณะนิติศาสตร์ การบริหารงานยุติธรรม และการบริหารรัฐกิจ
* คณะบริหารธุรกิจและเศรษฐศาสตร์
* คณะสังคมศาสตร์และรัฐศาสตร์
* คณะอักษรศาสตร์

## ศิษย์เก่าที่มีชื่อเสียง
*พระบาทสมเด็จพระปรเมนทรมหาอานันทมหิดล พระอัฐมรามาธิบดินทร
*พระบาทสมเด็จพระมหาภูมิพลอดุลยเดชมหาราช บรมนาถบพิตร
*สมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี
*เจ้าชายแบร์นฮาร์ทแห่งลิพเพอ-บีสเทอร์เฟ็ลท์
* Pascal Couchepin Swiss Federal Councellor
* Bertrand Piccard จิตแพทย์และนักบอลลูน
* Edmond Pidoux กวีและนักเขียนชาวสวิส
* Charles Ferdinand Ramuz นักเขียน

## อ้างอิง

## แหล่งข้อมูลอื่น

* เว็บไซต์มหาวิทยาลัย

ลโซาน, มหาวิทยาลัย
รายชื่อนักออกแบบเสื้อผ้า

นักออกแบบเสื้อผ้า
# คาร์ลอตตา อัลเฟรโด Carlota Alfaro
# อาร์คาดิอุส Arkadius
# จอร์โจ อาร์มานี Giorgio Armani
# คริสโตบาล บาเลนซิอากา Cristobal Balenciaga (1895-1972)
# บิล บลาส Bill Blass
# ปีแยร์ การ์แดง Pierre Cardin
# ฮัทที คาร์เนกี Hattie Carnegie
# โกโก ชาแนล Coco Chanel (1883-1971)
# ออสการ์ เดอ ลา เร็นตา Oscar de la Renta
# คริสเตียน ดิออร์ Christian Dior (1905-1957)
# จานฟรังโก เฟอร์เร Gianfranco Ferre
# ทอม ฟอร์ด Tom Ford
# จอห์น กัลลิอาโน John Galliano
# ชอง-ปอล โกลตีเย Jean-Paul Gaultier
# คาโรไลนา เฮอร์เรรา Carolina Herrera
# ทอมมี ฮิลฟิเกอร์ Tommy Hilfiger
# ดอนนา คาราน Donna Karan
# เคนโซ Kenzo
# คาลวิน ไคลน์ Calvin Klein
# กริสตียอง ลากรัว Christian Lacroix
# คาร์ล ลาเกอร์เฟลด์ Karl Lagerfeld
# ราล์ฟ ลอเรน Ralph Lauren
# มิสตี Mitsy
# อิสซีย์ มิยาเกะ Issey Miyake
# อิสซัก มิซเราฮี Issac Mizrahi
# อีฟว์ แซง-โลรอง Yves Saint-Laurent
# เอลซา ชิอาปาเรลลี Elsa Schiaparelli (1890-1973)
# คริส เซย์ดู Chris Seydou (1949-1994)
# แอนนาซุย Anna Sui
# โดนาเทลลา เวอร์ซาเช Donatella Versace
# จานนี เวอร์ซาเช Gianni Versace (1946-1997)
# วิเวียน เวสต์วูด Vivienne Westwood
# ลองแวง Lanvin

นักออกแบบ
*
หมวดหมู่:เครื่องแต่งกาย
ศักย์ไฟฟ้า

**ศักย์ไฟฟ้า** () (ยังถูกเรียกว่า **ศักย์สนามไฟฟ้า** หรือ **ศักย์ไฟฟ้าสถิต**) เป็นปริมาณของพลังงานศักย์ไฟฟ้าที่ประจุไฟฟ้าที่จุดหนึ่งเดียวนั้นจะพึงมีถ้ามันถูกมองหาตำแหน่งที่จุดใดจุดหนึ่งในที่ว่าง และมีค่าเท่ากับงานที่ถูกกระทำโดยสนามไฟฟ้าหนึ่งในการเคลื่อนย้ายหนึ่งหน่วยของประจุบวกจากที่ห่างไกลไม่สิ้นสุด () มาที่จุดนั้น 

ในทฤษฎีแม่เหล็กไฟฟ้าแบบคลาสสิก ศักย์ไฟฟ้าเป็นปริมาณสเกลาร์แสดงโดย ,  หรือ  มีค่าเท่ากับพลังงานศักย์ไฟฟ้า (มีหน่วยเป็นจูล) ของอนุภาคที่มีประจุใด ๆ ที่ตำแหน่งใด ๆ หารด้วยประจุ (มีหน่วยเป็นคูลอมบ์) ของอนุภาคนั้น เมื่อประจุของอนุภาคได้ถูกหารออกไป ส่วนที่เหลือจึงเป็น "คุณสมบัติ" ของตัวสนามไฟฟ้าเอง 

ค่านี้สามารถคำนวณได้ในสนามไฟฟ้าที่คงที่ (เวลาไม่เปลี่ยน) หรือในสนามไฟฟ้าแบบไดนามิก (เปลี่ยนไปตามเวลา) ในเวลาที่กำหนด และมีหน่วยเป็นจูลต่อคูลอมบ์ (), หรือ volts () ศักย์ไฟฟ้าที่อินฟินิตี้สมมติว่ามีค่าเป็นศูนย์

ศักย์ไฟฟ้าเป็นปริมาณสเกลาร์ เพราะศักย์ไฟฟ้าเป็นพลังงานต่อหนึ่งหน่วยประจุเนื่องจากพลังงานศักย์ไฟฟ้ามีหน่วยเป็นจูล (J) ประจุมีหน่วยเป็นคูลอมบ์ (C) ศักย์ไฟฟ้าจึงมีหน่วยเป็น จูลต่อคูบอมบ์ ซึ่งเรียกว่า โวลต์ (V)

ในกรณีสนามโน้มถ่วงของโลก พลังงานศักย์โน้มถ่วงของวัตถุที่ตำแหน่งต่าง ๆ ขึ้นกับความสูงของวัตถุเมื่อเทียบกับระดับอ้างอิง ซึ่งจะอยู่ที่ระดับดำก็ได้แล้วแต่จะกำหนด และให้ระดับอ้างอิงนี้มีพลังงานศักย์โน้มถ่วงเป็นศูนย์ ในการหาพลังงานศักย์ไฟฟ้าของประจุที่ตำแหน่งต่าง ๆ ก็ต้องกำหนดระดับอ้างอิงเช่นกัน

นอกจากนี้ศักย์ไฟฟ้าแบบสเกลล่าร์ทั่วไปยังถูกใช้ในระบบ electrodynamics เมื่อสนามแม่เหล็กไฟฟ้าที่เปลี่ยนแปลงไปตามเวลาปรากฎอยู่ แต่ศักย์ไฟฟ้าทั่วไปนี้ไม่สามารถคำนวนออกมาง่าย ๆ ศักย์ไฟฟ้าและศักย์เวกเตอร์แม่เหล็กรวมเข้าด้วยกันเป็นสี่เวกเตอร์ เพื่อที่ว่าทั้งสองชนิดของศักย์จะถูกนำมาผสมกันภายใต้ Lorentz transformations

## บทนำ

กลศาสตร์แบบคลาสสิกจะสำรวจแนวคิด เช่น แรง, พลังงาน, ศักยภาพ และอื่น ๆ แรงและพลังงานศักย์จะเกี่ยวข้องกันเองโดยตรง แรงสุทธิที่กระทำต่อวัตถุใด ๆ จะทำให้วัตถุนั้นมีการเร่งความเร็ว เมื่อวัตถุเคลื่อนที่ในทิศทางที่แรงเร่งความเร็วมัน พลังงานศักย์ของมันจะลดลง: เช่น พลังงานศักย์ที่เกิดจากโน้มถ่วงของลูกกระสุนปืนใหญ่ลูกหนึ่งที่ด้านบนของเนินเขาจะมีค่ามากกว่าพลังงานศักย์ที่ฐานของเนินเขา เมื่อมันกลิ้งลงเนินมา พลังงานศักย์ของมันก็ลดลงเปลี่ยนเป็นการเคลื่อนที่ หรือพลังงานเฉื่อย (จลน์) 

มันเป็นไปได้ที่จะกำหนดศักยภาพของสนามพลังบางอย่างเพื่อที่ว่าพลังงานศักย์ของวัตถุหนึ่งในสนามนั้นขึ้นอยู่กับตำแหน่งของวัตถุเมื่อเทียบกับสนามเท่านั้น สองสนามพลังดังกล่าวคือสนามแรงโน้มถ่วงและสนามไฟฟ้า (ในกรณีที่ไม่มีสนามแม่เหล็กที่เปลี่ยนแปลงตามเวลา) สนามดังกล่าวจะต้องส่งผลกระทบต่อวัตถุเนื่องจากคุณสมบัติที่แท้จริงของวัตถุ (เช่น มวลหรือประจุ) และตำแหน่งของวัตถุ

วัตถุจำนวนมากอาจครอบครองคุณสมบัติที่เรียกว่าประจุไฟฟ้าและสนามไฟฟ้าจะออกแรงบังคับบนวัตถุที่มีประจุนั้น ถ้าวัตถุที่มีประจุมีประจุบวก แรงจะอยู่ในทิศทางของเวกเตอร์สนามไฟฟ้าที่จุดนั้นในขณะที่ถ้าประจุนั้นเป็นลบ แรงจะเป็นไปในทิศทางตรงกันข้าม ขนาดของแรงจะถูกกำหนดโดยปริมาณของประจุคูณด้วยขนาดของเวกเตอร์สนามไฟฟ้า

## อ้างอิง

หมวดหมู่:แม่เหล็กไฟฟ้า
หมวดหมู่:ไฟฟ้า
หมวดหมู่:ปริมาณทางกายภาพ
รายชื่อเครื่องดนตรี

บทความนี้รวบรวมรายชื่อของเครื่องดนตรี แบ่งออกเป็นเครื่องเคาะจังหวะ เครื่องเป่า เครื่องสาย และเครื่องดนตรีไฟฟ้า เป็นต้น

## เครื่องดนตรีสากล
### [[เครื่องสาย]]
* กีตาร์ (Guitar)
* เบส (Bass)
* ไวโอลิน (Violin)
* วิโอลา (Viola)
* เชลโล (Cello)
* ดับเบิลเบส (Double Bass)
* ฮาร์ป (Harp)
* แบนโจ (Banjo)
* แมนโดลิน (Mandolin)
* ลูท (Lute)
* **ไลร์ (Lyre)**

### [[เครื่องตี|เครื่องกระ]]ทบ
* กลองชุด (Drum Set)
* กลองทิมปานี (Timpani)
* กลองใหญ่ (big drum)
* กลองเล็ก (small drum)
* กลองบองโก (Bongo drum)
* กลองคองกา (conga drum)
* แทมบูรีน (Tambourine)
* ฉาบ (Cymbal)
* เบลไลลา (Bellaila)
* ไซโลโฟน (Xylophone)
* ไวบราโฟน (Vibraphone)
* ไลน์เบล (Line Bell)
* ไทรแองเกิล (Triangle)
* คาสทาเนทหรือกรับสเปน (Castanet)
* ลูกซัด (Maracas)
* คาบาซา (Cabaza)
* มาริมบา (Marimba)
* คาวเบล (Cowbell)
* ระฆังราว (Tubular Bells)

### [[เครื่องประเภทลิ่มนิ้ว]]
* ออร์แกน (Organ)
* เมโลเดียน (Melodian)
* เปียโน (Piano)
* แอคคอร์เดียน (Accordion)
* ฮาร์ปซิคอร์ด (Harpsichord)
* อิเล็กโทน (Electone)
* แคลฟวิคอร์ด (Clavichord)

### [[เครื่องเป่าลมไม้]]
* เมาท์ออแกน (Organ Mount)
* ฟลูต (Flute)
* แซ็กโซโฟน (Saxophone)
* โอโบ (Oboe)
* คลาริเน็ต (Clarinet)
* บาสซูน (Bassoon)
* รีคอร์เดอร์ (Recorder)
* ปิคโคโล (Piccolo)
* คอร์ แองเกลส์ (Cor Anglais or English horn)

### [[เครื่องเป่าทองเหลือง]]
* ทรอมโบน (Trombone)
* ทรัมเป็ต (Trumpet)
* ทูบา (Tuba)
* ฟลูเกลฮอร์น (Flugelhorn)
* เฟรนช์ฮอร์น (French Horn)
* คอร์เน็ท (Cornet)
* ซูซาโฟน (Sousaphone)
* ยูโฟเนียม (Euphonium)

## เครื่องดนตรีไทย

### [[เครื่องดีด]]
* จะเข้
* กระจับปี่
* ซึง
* พิณเพียะ
* ไหซอง 
* พิณน้ำเต้า

### [[เครื่องสี]]
* ซอด้วง
* ซออู้
* ซอสามสาย 
* สะล้อ 
* ซอกันตรึม 
* รือบับ

### [[เครื่องตี]]
#### [[เครื่องตีไม้ไทย|เครื่องตีด้วยไม้]]
* ระนาดเอก 
* ระนาดทุ้ม 
* กรับ 
* โปงลาง

#### [[เครื่องตีโลหะ]]
* ระนาดเอกเหล็ก 
* ระนาดทุ้มเหล็ก 
* ฆ้องวงใหญ่
* ฆ้องวงเล็ก
* ฆ้องมอญ 
* ฆ้องโหม่ง 
* ฉิ่ง 
* ฉาบ 
* ฆ้องคู่ 
* ฆ้องราว 
* ฆ้องระเบ็ง

#### [[เครื่องหนัง|เครื่องตีแบบหนัง]]
* กลองแขก 
* กลองมลายู 
* ตะโพน 
* ตะโพนมอญ 
* เปิงมาง 
* กลองทัด 
* กลองยาว 
* กลองสองหน้า 
* โทน 
* รำมะนา 
* กลองสะบัดชัย 
* กลองชาตรี 
* กลองตะโพน 
* กลองมังคละ 
* กลองมโหระทึก

### [[เครื่องเป่า]]
#### มีลิ้น
* ปี่นอก 
* ปี่กลาง 
* ปี่ใน 
* ปี่ชวา 
* ปี่มอญ 
* ปี่ไฉน 
* ปี่กาหลอ 
* แคน 
* ปี่จุม 
* ปี่อ้อ 
* ปี่แน 
* ปี่ภูไท

#### ไม่มีลิ้น
* ขลุ่ยหลิบ 
* ขลุ่ยเพียงออ 
* ขลุ่ยอู้ 
* ขลุ่ยกรวด 
* ขลุ่ยนก 
* โหวด 
* เรไร 

### เครื่องดนตรีอื่น ๆ
* ขิม 
* อังกะลุง 
* ระนาดแก้ว 
* บัณเฑาะว์

## อ้างอิง
 

ดนตรี
เครื่องดนตรี
หมวดหมู่:เครื่องดนตรี
หมวดหมู่:เครื่องดนตรีตะวันตก
หมวดหมู่:เครื่องดนตรีจีน
มาร์โก โปโล

**มาร์โก โปโล** (, , ; 15 กันยายน ค.ศ. 12548 มกราคม ค.ศ. 1324) เป็นพ่อค้าวานิช นักสำรวจ และผู้เขียนชาวเวนิส ซึ่งได้เดินทางผ่านเอเชียไปตามเส้นทางสายไหมระหว่างปี ค.ศ. 1271 และ ค.ศ. 1295 การเดินทางของเขาได้ถูกบันทึกเอาไว้ในหนังสือที่ชื่อว่า การเดินทางของมาร์โก โปโล(หรือเป็นที่รู้จักกันในชื่อหนังสือว่า ความมหัศจรรย์ของโลกและเรื่องฝอยล้านเรื่อง ค.ศ. 1300) เป็นหนังสือที่บรรยายให้แก่ชาวยุโรปได้รับรู้ถึงวัฒนธรรมอันลึกลับและการทำงานภายในของโลกตะวันออก รวมทั้งความมั่นคั่งและความยิ่งใหญ่ของจักรวรรดิมองโกลและจีนในสมัยราชวงศ์หยวน นับเป็นครั้งแรกที่พวกเขาได้เห็นจีน เปอร์เซีย อินเดีย ญี่ปุ่น และเมืองและประเทศอื่น ๆ ในเอเชีย

เขาเกิดในเมืองเวนิส มาร์โกได้เรียนรู้การค้าขายจากพ่อและลุงของเขาคือ นิกโกโลและมาฟเฟโอ ซึ่งได้เดินทางผ่านเอเชียและเข้าเฝ้ากุบไล ข่าน ในปี ค.ศ. 1269 พวกเขาเดินทางกลับมายังเวนิสเพื่อพบกับมาร์โกเป็นครั้งแรก ทั้งสามคนได้เริ่มออกเดินทางครั้งยิ่งใหญ่สู่เอเชีย สำรวจสถานที่ต่าง ๆ ตามเส้นทางสายไหมจนกระทั่งพวกเขาได้เดินทางมาถึงคาเธ่ย์(จีน) พวกเขาได้รับการต้อนรับจากราชสำนักกุบไล ข่าน ซึ่งพระองค์ทรงประทับใจในสติปัญญาและความอ่อนน้อมถ่อมตนของมาร์โก มาร์โกได้รับการแต่งตั้งให้ทำหน้าที่เป็นทูตต่างประเทศของข่าน และเขาถูกส่งไปปฏิบัติภารกิจทางการทูตมากมายทั่วทั้งจักรวรรดิและเอเชียตะวันออกเฉียงใต้ เช่น พม่า อินเดีย อินโดนีเซีย ศรีลังกา และเวียดนามในปัจจุบัน ในการได้รับการแต่งตั้งในครั้งนี้ มาร์โกยังได้เดินทางอย่างกว้างขวางในประเทศจีน ซึ่งอาศัยอยู่ในดินแดนของจักรพรรดิมาเป็น 17 ปี และได้พบเห็นหลายสิ่งหลายอย่างที่ชาวยุโรปไม่เคยรู้จักมาก่อน ราวปี ค.ศ. 1291 โปโลยังได้เสนอให้พาองค์หญิงมองโกลที่มีพระนามว่า Kököchin ไปยังเปอร์เซีย พวกเขาได้เดินทางมาถึงราวปี ค.ศ. 1293 ภายหลังได้จากลาองค์หญิงแล้ว พวกเขาได้เดินทางบกไปยังกรุงคอนสแตนติโนเปิล และจากนั้นก็ไปยังเวนิส เป็นการเดินทางกลับบ้านหลังจากมาเป็นเวลา 24 ปี ในช่วงเวลานั้น เวนิสกำลังทำสงครามกับเจนัว มาร์โกได้ถูกจับกุมและคุมขังโดยพวกเจนัว ภายหลังจากเข้าร่วมในความพยายามทำสงครามและเล่าเรื่องราวของเขาให้แก่ Rustichello da Pisa เพื่อนร่วมห้องขังได้รับฟัง เขาได้รับการปล่อยตัวในปี ค.ศ. 1299 ต่อมาได้กลายเป็นพ่อค้าผู้มั่นคั่งร่ำรวย ได้แต่งงาน และมีบุตรสามคน เขาเสียชีวิตในปี ค.ศ. 1324 และร่างของเขาถูกฝังไว้ในโบสถ์ซาน ลอเรนโซ่ในเมืองเวนิส

แม้ว่าเขาจะไม่ใช่ชาวยุโรปคนแรกที่ได้เดินทางไปถึงจีน(ดูจากชาวยุโรปในจีนยุคกลาง) มาร์โก โปโลเป็นคนแรกที่ได้สำรวจบางส่วนของเอเชียและทิ้งบันทึกเรื่องราวโดยละเอียดเกี่ยวกับประสบการณ์ของเขา เรื่องราวเกี่ยวกับตะวันออกทำให้ชาวยุโรปได้เห็นภาพที่ชัดเจนเกี่ยวกับภูมิศาสตร์และประเพณีทางชาติพันธุ์ของตะวันออก และเป็นบันทึกของชาวตะวันตกครั้งแรกที่เกี่ยวข้องกับเครื่องถ้วยเปลือกไข่ ถ่านหิน ดินปืน เงินกระดาษ และพืชและสัตว์ต่างถิ่นบางชนิดในเอเชีย หนังสือการเดินทางของเขาได้เป็นแรงบันดาลใจให้กับคริสโตเฟอร์ โคลัมบัส และนักเดินทางคนอื่น ๆ อีกหลายคน มีวรรณกรรมมากมายที่อิงจากงานเขียนของโปโล เขายังมีอิทธิพลต่อการทำแผนที่ยุโรป จึงนำไปสู่การแนะนำแผนที่แบบฟาเมาโร (Fra Mauro map)

## อ้างอิง

## แหล่งข้อมูลอื่น
* ประวัติ มาร์โก โปโล จากมหาวิทยาลัยเที่ยงคืน

หมวดหมู่:บุคคลที่เกิดในปี พ.ศ. 1797
หมวดหมู่:ขุนนางจีน
หมวดหมู่:ขุนนางสมัยราชวงศ์หยวน
หมวดหมู่:นักสำรวจชาวอิตาลี
หมวดหมู่:บุคคลในยุคราชวงศ์หยวน
หมวดหมู่:บุคคลจากเวนิส
ไวเอต

**ไวเอต** () เดิมรู้จักกันในชื่อ **อเมริกัน โฮมโปรดักต์** (American Home Products) เป็นหนึ่งในบริษัทยาที่ใหญ่ที่สุดในโลก  มีสำนักงานใหญ่ตั้งอยู่ในรัฐนิวเจอร์ซีย์ สหรัฐอเมริกา ผลิตภัณฑ์ที่มีชื่อเสียงได้แก่
* โรบิทูสซิน (Robitussin) เป็นยาแก้ไอประเภท OTC
* แอดวิล (Advil) เป็นยา บรรเทาปวด ตัวยาสำคัญคือ ไอบูโปรเฟน (ibuprofen)
* ยาตามใบสั่งแพทย์ พรีมาริน (Premarin) และ  เอฟฟีเซอร์ (Effexor)

## ประวัติ
* ปี ค.ศ. 1860 เภสัชกร จอห์น และ แฟรงค์ ไวเอต (John and Frank Wyeth) เปิดร้านขายยาที่มีห้องทดลองขนาดเล็กอยู่ด้วย
* ปี ค.ศ. 1862 เริ่มผลิตยาสามัญทั่วไปจำนวนมากตามคำแนะนำของแพทย์
* ปี ค.ศ. 1872 เฮนรี่ โบเวอร์ (Henry Bower) พนักงานของ ไวเอต ผลิตเครื่องตอกยาเม็ดแบบหมุน (rotary compressed tablet machines) ได้สำเร็จเป็นคนแรก ซึ่งสามารถผลิตยาเม็ดคุณภาพสูงได้ในปริมาณที่มากและเร็ว
* ปี ค.ศ. 1883 ไวเอต เปิดโรงงานแห่งแรกในต่างประเทศที่ มอนทรีออล แคนาดา
* ปี ค.ศ. 1907 จอห์น  ไวเอต เสียชีวิต  และลูกชายคนเดียวของเขาชื่อ สจ๊วต ไวเอต ได้เป็นประธานบริษัทต่อจากเขา
* ปี ค.ศ. 1926 วันที่ 4 กุมภาพันธ์ จัดตั้งบริษัทในเครือ (holding company) ชื่อ **ไวเอต** (Wyeth) มีสำนักงานใหญ่อยู่ใน อาคารไวท์ฮอลล์ ดาวน์ทาวน์  แมนฮัตตัน ยอดขายทั่วโลกดีมากจากการขายยาสีฟันยี่ห้อ โกลีนอส ของ ไวเอต 
* ปี ค.ศ. 1943 ไวเอต ควบรวมกิจการกับ อะเยอร์ต แมคเคนน่า และ ฮาร์ริสัน จำกัด ของ แคนาดา ในการควบรวมครั้งนี้ไวเอต ได้ยาพรีมาริน เป็นยาเม็ด เอสโตรเจน ซึ่งปัจจุบันถือว่าเป็นผลิตภัณฑ์เรือธงของบริษัททีเดียวปี ค.ศ. 1944 ไวเอต ผลิตยาเพนนิซิลิน เพื่อการทหารและหน่วยงานสาธารณะทั่วไป
* ปี ค.ศ. 1945 ไวเอต ซื้อบริษัท ฟอร์ต ดอดจ์ ซีรัม เป็นบริษัทที่ผลิตสินค้าสุขภาพสัตว์
* ปี ค.ศ. 1951 ไวเอต วางตลาดยาดังต่อไปนี้
** Antabuse ยารักษาอาการติดเหล้า (alcoholism)
** Phenergan  antihistamine
** Ansolyen  high blood pressure
* ปี ค.ศ. 1954 ไวเอต วางตลาดยาดังต่อไปนี้
** Mysoline  anticonvulsant
** Isordil vasodilator for treatment of angina
** Dryvax, a freeze-dried smallpox vaccine
** Ovral, an oral contraceptive
* ปี ค.ศ. 1980 ไวเอต ซื้อธุรกิจผลิตภัณฑ์สุขภาพสัตว์ จาก บริสตอล-ไมเยอร์ และ ปาร์ค-เดวิส  (Bristol-Myers and Parke-Davis) 

* ปี ค.ศ. 1994 ไวเอต ซื้ออเมริกันไซยานามิด และ เลเดอร์เล่ แล็บฯ ทำให้ได้สิ ไดมีแท็ปร์เล่ ปราซิส วัคซีน (Lederle Praxis vaccines) และ เซนทรัม (Centrum) ผลิตภัณฑ์ ไวตามินรวม (multivitamin)
* ปี ค.ศ. 2009 บริษัทไฟเซอร์เข้าซื้อกิจการไวเอตด้วยเงิน 68 พันล้านดอลลาร์สหรัฐและบรรลุข้อตกลงในเดือนตุลาคม ปีเดียวกัน
* ปี ค.ศ. 2012 บริษัทเนสท์เล่ซื้อส่วนกิจการโภชนาการเด็กจากไฟเซอร์และเปลี่ยนชื่อเป็น ไวเอต นูทริชัน (Wyeth Nutrition) ส่วนเครื่องหมายการค้าไวเอตยังคงอยู่กับไฟเซอร์

## อ้างอิง

หมวดหมู่:เคมี
หมวดหมู่:บริษัทยา
หมวดหมู่:บริษัทที่ก่อตั้งในปี พ.ศ. 2403
หมวดหมู่:สิ้นสุดในปี พ.ศ. 2552
ทาเกดะ

**ทาเกดะ** (; ; ) เป็นบริษัทยาที่ใหญ่ที่สุดของญี่ปุ่น มีฐานผลิตอยู่ทั่วโลก
ทั้งยุโรปและอเมริกา ผลิตภัณฑที่มีชื่อเสียงได้แก่
* แอกทอส (Actos)ใช้รักษาโรคเบาหวาน (Diabetes) 
* บาเซน® (BASEN®) ยาลดน้ำตาลในเส้นเลือด

## อ้างอิง

## แหล่งข้อมูลอื่น
* เว็บไซต์อย่างเป็นทางการ 

หมวดหมู่:บริษัทยา
หมวดหมู่:บริษัทของญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2324
หมวดหมู่:บริษัทนานาชาติที่มีสำนักงานใหญ่อยู่ที่ญี่ปุ่น
หมวดหมู่:บริษัทจดทะเบียนในตลาดหลักทรัพย์โตเกียว
สเตอรอยด์

**สเตอรอยด์** (อังกฤษ: steroid) เป็นลิพิดที่มีคุณสมบัติพิเศษ โดยที่โครงสร้างคาร์บอนจะเป็นวงแหวน 4 วงเชื่อมต่อกัน  ความแตกต่างของชนิดสเตอรอยด์จะผันแปรไปตามฟังก์ชันนัลกรุป (functional group) ที่ติดอยู่กับวงแหวนเหล่านี้  มีสเตอรอยด์แตกต่างกันนับร้อยชนิดที่สามารถตรวจพบในพืชและสัตว์ ตัวอย่างบทบาทสำคัญของสเตอรอยด์ในสิ่งมีชีวิตส่วนใหญ่คือ ฮอร์โมน

thumb|right|250px|Steroid skeleton. Carbons 18 and above can be absent.
ในสรีรวิทยาและการแพทย์ของมนุษย์  สารสเตอรอยด์ที่สำคัญส่วนใหญ่ คือ คอเลสเตอรอล, สเตอรอยด์, ฮอร์โมน และสารตั้งต้น (precursor) และเมแทบอไลต์ 
คอเลสเตอรอลเป็นสารประกอบประเภท สเตอรอยด์แอลกอฮอล์ ซึ่งเป็นส่วนประกอบของเยื่อหุ้มเซลล์ในสัตว์   แต่อย่างไรก็ดี ถ้ามันมีปริมาณมากเกินไปจะทำให้เกิดโรค และภาวะผิดปกติมากมาย เช่น ภาวะผนังเส้นโลหิตแดงหนาและมีความยึดหยุ่นน้อยลง (atherosclerosis)  สเตอรอยด์อื่นส่วนใหญ่ถูกสังเคราะห์จาก คอเลสเตอรอลฮอร์โมนต่าง ๆ เช่น ฮอร์โมนเพศของสัตว์มีกระดูกสันหลัง (vertebrate) ก็เป็นสเตอรอยด์ที่สร้างจากคอเลสเตอรอล

สเตอรอยด์แบ่งเป็นประเภทต่าง ๆ ดังนี้
* แอแนบอลิก สเตอรอยด์ (Anabolic steroid) - นักกีฬา เพื่อเพิ่มสมรรถภาพของร่างกาย
* คอร์ติโคสเตอรอยด์ (Corticosteroid) - มีผลต่อ เมแทบอลิซึม และการกำจัดอิเล็กโตรไลต์ 
* ฮอร์โมนเพศ - แอนโดรเจน  เอสโตรเจน และ โปรเจสตาเจน
* โปรฮอร์โมน (Prohormone) - เป็นสารตั้งต้นของของสเตอรอยด์ ฮอร์โมน
* ไฟโตสเตอรอล (Phytosterol) - เป็นสเตอรอยด์ที่เกิดขึ้นตามธรรมชาติในพืช

สเตอรอยด์ฮอร์โมน ทำให้เกิดผลทางสรีรวิทยา โดยการเชื่อมกับสเตอรอยด์ฮอร์โมนรีเซพเตอร์ โปรตีนทำให้เกิดการเปลี่ยนแปลงในยีนทรานสคริปชั่น และการทำงานของเซลล์

## การสังเคราะห์
550px

## อ้างอิง

## แหล่งข้อมูลอื่น
* Michael W. King's Medical Biochemistry . Note: King's webage starts out by saying that retinoic acid is a steroid hormone. Steroids and retinoids are both hydrophobic, pass through cell membranes and bind to intracellular rwangaeceptors. However, retinoic acid does not have the structure of a steroid. See: Steroids and Related Hydrophobic Molecules.
* "Biochemistry" by Jeremy M. Berg, John L. Tymoczko and Lubert Stryer (2002) W. H. Freeman and Co. steroid topics in this text

หมวดหมู่:วิถีเมแทบอลิซึม
หมวดหมู่:สเตอรอยด์
หมวดหมู่:ยา
โปรดรัก

**โปรดรัก** (โปร-ดรัก) () เป็นสารประกอบเคมีในลักษณะยาแก่คนไข้ โดยจะไม่ออกฤทธิ์ในการรักษาจนกระทั่งถูกเมตาโบไลซ์ในร่างผู้ป่วยก่อน จึงจะมีฤทธิ์ทางยา

## เหตุผลที่ต้องมีโปรดรัก
เหตุผลที่ต้องมี โปรดรัก ก็เพื่อให้กระบวนการรับยาและดูดซึมเข้าสู่กระแสเลือดหรือ ADME มีประสิทธิภาพสูงสุดโดยทั่วไป โปรดรัก จะถูกทำขึ้นเพื่อปรับปรุง ไบโออไวลาบิลิตี (bioavailability) ของการรับยาโดยการรับประทานการดูดซึมที่ไม่ดีจากทางเดินอาหาร เป็นปัจจัยจำกัดในการรับยาเนื่องจากว่าเป็นคุณสมสมบัติทางเคมีของยาเอง

เหตุผลในการออกแบบยา ความรู้เกี่ยวกับคุณสมบัติทางเคมีเพื่อปรับปรุงการดูดซึม และเส้นทางการเผาผลาญ (metabolic pathways) หลักในร่างกายเพื่อการปรับแต่งโครงสร้างทางเคมีอันจะทำให้ไบโออะไวลาบิลิตี ดีขึ้น

## ตัวอย่างโปรดรัก
* เฮโรอีน เปลี่ยนโดย เอ็นไซม์เอสเตอเรส เป็นสารออกฤทธิ์ชื่อ มอร์ฟีน
* Enalapril เปลี่ยนโดย เอ็นไซม์เอสเตอเรส(esterase) เป็นสารออกฤทธิ์ชื่อ enalaprilat
* วาลาไซโคลเวียร์ เปลี่ยนโดย เอ็นไซม์เอสเตอเรส เป็นสารออกฤทธิ์ชื่อ อะไซโคลเวียร์
* ลีโวโดปา เปลี่ยนโดย เอ็นไซม์ DOPA decarboxylase เป็นสารออกฤทธิ์ชื่อ โดพามีน
* Psilocybin ถูกฟอสฟอริเลต เป็นสารออกฤทธิ์ชื่อ psilocin

หมวดหมู่:ยา
มรรคมีองค์แปด

[thumb|right|238px|[ธรรมจักรทั้งแปด นิมิตมรรคมีองค์แปด]]

**อริยมรรคมีองค์แปด** (; ) หรือ **มรรคมีองค์แปด** (; ) คือ แนวปฏิบัติที่นำไปสู่**[[นิโรธ]]**หรือนำไปถึงความดับทุกข์  เรียกอีกอย่างว่า **ทุกขนิโรธคามินีปฏิปทา** (ข้อปฏิบัติให้ถึงความดับทุกข์) ประกอบด้วยองค์ประกอบ 8 ประการ เป็นหนึ่งในอริยสัจ 4

## เนื้อหา
ในธัมมจักกัปปวัตตนสูตร พระพุทธเจ้าตรัสว่าอริยมรรคมีองค์ 8 หรือ อัษฎางคิกมรรคนี้เป็นทางสายกลาง คือเป็นข้อปฏิบัติอันพอดีที่จะนำไปสู่ความหลุดพ้น

ตามวิภังคสูตร พระพุทธเจ้าทรงอธิบายรายละเอียดไว้ดังนี้
# **[[สัมมาทิฏฐิ]]** (ความเห็นที่ถูกต้อง) หมายถึง ความรู้ในอริยสัจ 4 
# **[[สัมมาสังกัปปะ]]** (ความคิดที่ถูกต้อง) หมายถึง ความคิดในการออกจากกาม ความคิดในความไม่พยาบาท และความคิดในการไม่เบียดเบียน
# **[[สัมมาวาจา]]** (วาจาที่ถูกต้อง) หมายถึง การเว้นจากการพูดเท็จ หยาบคาย ส่อเสียด และเพ้อเจ้อ
# **[[สัมมากัมมันตะ]]** (การปฏิบัติที่ถูกต้อง) หมายถึง เจตนาละเว้นจากการฆ่า การเอาของที่เจ้าของไม่ได้ให้ และการประพฤติผิดในกาม
# **[[สัมมาอาชีวะ]]** (การหาเลี้ยงชีพที่ถูกต้อง) หมายถึง การเว้นจากมิจฉาชีพ
# **[[สัมมาวายามะ]]** (ความเพียรที่ถูกต้อง) หมายถึง สัมมัปปธาน 4 คือ ความพยายามป้องกันอกุศลที่ยังไม่เกิด ละอกุศลที่เกิดขึ้นแล้ว ทำกุศลที่ยังไม่เกิด และดำรงรักษากุศลที่เกิดขึ้นแล้ว
# **[[สัมมาสติ]]** (การมีสติที่ถูกต้อง) หมายถึง สติปัฏฐาน 4 
# **[[สัมมาสมาธิ]]** (การมีสมาธิที่ถูกต้อง) หมายถึง ฌาน 4

ในจูฬเวทัลลสูตร พระพุทธเจ้าทรงจัดสัมมาวาจา สัมมากัมมันตะ และสัมมาอาชีวะ เข้าในสีลขันธ์ ทรงจัดสัมมาวายามะ สัมมาสติ และสัมมาสมาธิ ทรงจัดเข้าในสมาธิขันธ์ และทรงจัดสัมมาทิฏฐิ และสัมมาสังกัปปะ เข้าในเป็นปัญญาขันธ์

## อ้างอิง

## แหล่งข้อมูลอื่น

หมวดหมู่:อริยสัจ
หมวดหมู่:ธรรมหมวด 8
หมวดหมู่:คำศัพท์ศาสนาพุทธ
จิตวิทยาผู้นำ

**จิตวิทยาผู้นำ** เป็นสาขาหนึ่งของวิชาจิตวิทยา ที่ว่าด้วยเรื่องของการเป็นหัวหน้า การเป็นผู้นำและการสื่อออกมาไม่ว่าจะเป็นการกระทำ และคำพูดที่จะจูงใจหรือโน้มน้าวจิตใจนั้นเอง เป็นหลักปกครองคนหมู่มากในแบบผู้นำ

หมวดหมู่:จิตวิทยา
หมวดหมู่:ผู้นำ
พรรคการเมือง

**พรรคการเมือง** () เรียกย่อว่า **พรรค** () คือองค์กรทางการเมืองที่รวมบุคคลที่มีอุดมการณ์เดียวกัน นั่นคือมีแนวความคิดทางการเมือง ในการพัฒนาสังคม และเศรษฐกิจ แบบเดียวกันหรือคล้ายคลึงกัน เพื่อส่งบุคคลเข้ารับเลือกตั้ง เพื่อให้ได้เสียงข้างมากในรัฐสภาและจัดตั้งรัฐบาลเข้ามาบริหารประเทศตามแนวความคิดหรือนโยบายที่สอดคล้องกับอุดมการณ์ของกลุ่ม

ลักษณะสำคัญที่สุดที่ทำให้พรรคการเมืองมีลักษณะแตกต่างจากกลุ่มทางการเมืองอื่น ๆ ก็คือ พรรคการเมืองจะต้องมีความปรารถนาหรือต้องการที่จะเป็นรัฐบาล เพื่อจะได้มีโอกาสนำนโยบายของพรรคไปปฏิบัติจริง

ในระบอบรัฐสภา พรรคการเมืองส่วนใหญ่จะมีผู้นำ ซึ่งโดยทั่วไปแล้วถ้าพรรคการเมืองนั้นได้รับเสียงข้างมาก จะรับหน้าที่เป็นผู้นำรัฐบาล ขณะที่ในระบอบประธานาธิบดี พรรคการเมืองอาจไม่มีผู้นำที่ชัดเจน โดยเฉพาะในระบบการเมืองที่มีการแยกอำนาจโดยสมบูรณ์

ในการปกครองระบอบประชาธิปไตย พรรคการเมืองจะเป็นสถาบันทางการเมืองที่มีความสำคัญมากและขาดไม่ได้ในกระบวนการปกครอง  เพราะการปกครองระบอบประชาธิปไตยเป็นการปกครองที่ให้ประชาชนมีส่วนร่วมในการปกครองและมีอิทธิพลเหนือรัฐบาล ผ่านทางสภาผู้แทนราษฎร

## ดูเพิ่ม
* รายชื่อพรรคการเมืองไทย


หมวดหมู่:การเมือง